Document ID: /fineweb-2-swissfilter-quality_10-filterrobots/filtered/02140.jsonl.gz/3

https://www.norgesklubben.ch/wp-content/uploads/2018/03/MG_4711_pre.jpg 200 300 Berith https://www.norgesklubben.ch/wp-content/uploads/2017/06/nks_weblogo.png Berith2018-03-14 06:45:492018-05-06 11:55:377 raske: Christian Wallumrød Ensemble
En serie spørsmål til nordmenn og -kvinner som bor, er innom eller på gjennomfart i Sveits.
Hvem er : Christian Wallumrød Ensemble?
- Christian Wallumrød Ensemble (CWE) ble startet i 2001, har gitt ut tilsammen 6 plater (på ECM Records og Hubro Music) og spilt konserter i Norge, Europa, USA, Canada og Japan. Ensemblet arbeider i hovedsak med Wallumrøds musikk, og har hatt ulike besetninger oppigjennom årene (bl.a den sveitsiske barokkharpisten Giovanna Pessi, som var med i CWE i perioden 2005 til 2010). Siden 2011 har besetningen vært følgende: Christian Wallumrød – piano/harmonium, Eivind Lønning – trompet, Espen Reinertsen – saxofon, Tove Törngren – cello, Per Oddvar Johansen – trommer/vibrafon. CWE mottok Spellemannspris (samtid) i 2014 for platen Outstairs
I hvilken forbindelse er dere i Sveits?
- Denne gangen er vi i Sveits for å spille på A.M.R Jazz Festival i Genève. CWE har spilt flere ganger i Sveits, og tre av platene til ensemblet er også innspilt i Sveitsisk Radio’s studioer i Zürich og Lugano. I 2007 gjorde vi også en dobbelturné med en rekke sveitsiske musikere, bl.a. Nik Bärtsch og hans band Mobile.
Foto: B.L.
Kan du fortelle leserne våre om deres jobb ?
- Alle de fem medlemmene i ensemblet er musikere og komponister. Vi lager og spiller vår egen musikk, og av og til andres musikk.
Hva provoserer dere?
- Jeg kan bare svare for meg selv.. men jeg blir alltid provosert av folk som tar seg til rette på andres bekostning.
Hva gjør dere om ti år ?
- Jeg håper og regner med at vi fremdeles lager og spiller musikk som betyr noe for oss.
Foto: B.L.
Hvis dere kunne endret én ting her i verden – hva ville det vært og hvorfor?
- Igjen, jeg kan kun svare for meg selv.. En velfungerende fordeling av matressursene i verden. Det er nok mat til alle, men for mange faktorer som virker uheldig sammen, slik at ikke alle får.
Tre ord som beskriver Sveits?
- Det blir tre ord som jeg assosierer med landet og mine møter med sveitsere: natur, språkmektighet, ordenssans;)
Foto: B.L.